Iktatási szám: 72.156/2015.

#### E L Ő T E R J E S Z T É S

### Szombathely Megyei Jogú Város Gazdasági és Városstratégiai Bizottságának 2015. december 7-i ülésére

*Javaslat Szombathely, Kassák Lajos utca és Gazdag Erzsi utca kereszteződésében kijelölt gyalogátkelőhely létesítésére*

Az oladi városrészen a biztonságosabb gyalogos közlekedés elősegítésére a Kassák Lajos utca és a Gazdag Erzsi utca kereszteződésébe a Városüzemeltetési Osztály kijelölt gyalogátkelőhelyet terveztetett. Az építési engedély rendelkezésre áll, a határozat jogerőre emelkedési időszaka folyamatban van.

Az előzetes becslések alapján a gyalogátkelőhely teljes bekerülési költsége, forgalomkorlátozás engedélyezéssel, burkolat építéssel, közvilágítás kiépítésével 3.500.000,- Ft-ra tehető.

Az érintett városrész képviselője, dr. Horváth Attila 719.425,- Ft-tal, dr. Czeglédy Csaba, Szuhai Viktor képviselőtársai összefogásával 500.000,- Ft – 500.000,- Ft-tal támogatják, képviselői keretüket felhasználva a tervezett gyalogátkelőhely kivitelezését.

A Városüzemeltetési Osztály felkérte a SZOVA Zrt-t, hogy a gyalogátkelőhely kiépítéséhez árajánlatot tegyenek. Kapacitásuk és lehetőségeik a földmunka és a burkolat építését, közúti jelzőtáblák kihelyezését, valamint a burkolati jelek felfestését teszi lehetővé, árajánlatukat bruttó 624.967,- Ft-ban adták meg. Az ajánlat szerinti összeg az út-híd keretben a járdafenntartás soron rendelkezésre áll.

A képviselői felajánlásokat felhasználva, továbbá a fennmaradó 1.155.608,- Ft a rendelkezésre álló kommunális kiadások keretből a gyalogátkelőhely közvilágításának kiépítése és az egyéb fajlagos kiadások rendezhetők.

Kérem a Tisztelt Bizottságot, hogy az előterjesztést megtárgyalni, a határozati javaslatot elfogadni szíveskedjen.

**Szombathely, 2015. december 2.**

 /: **Lakézi Gábor**:/

 osztályvezető

**Határozati Javaslat**

**…./2015. (XII. 7.) sz. Gazdasági és Városstratégiai Bizottsági** **Határozat**

A Gazdasági és Városstratégiai Bizottság a Szombathely, Kassák Lajos utca és a Gazdag Erzsi utca kereszteződésébe tervezett kijelölt gyalogátkelőhely létesítéséről szóló előterjesztésben foglaltakat megtárgyalta és a szükséges előirányzat biztosítását az alábbiak szerint támogatja.

A bruttó 3.500.000,- Forintra becsült kivitelezés költségéből

a „városfejlesztési alap” keret terhére

* Dr. Horváth Attila képviselői keretéből 719.425,- Ft
* Dr. Czeglédy Csaba képviselői keretéből 500.000,- Ft
* Szuhai Viktor képviselői keretéből 500.000,- Ft biztosítható,

a SZOVA Zrt. és az Önkormányzat között a közlekedési létesítmények fenntartására létrejött szerződés „út-híd” keret járdafenntartás sor terhére a burkolatépítés, közúti jelzőtáblák kihelyezése, útburkolati jelek felfestése bruttó 624.967,- Ft-ból teljesíthető.

A további 1.155.608,- Ft fedezete a kommunális kiadások keret.

**Felelős:** Lakézi Gábor Városüzemeltetési Osztályvezető

**Határidő:**